Сара Корбет
Червеният гардероб

Превод от английски: Ивета Данаилова, 2002

chitanka.info

Червеният гардероб, където затваряш сестра ми,

ключът железен се мушва във джоба ти.

Червеният гардероб, който сестра ми на земята захлупи,

цветът му на масло ръждиво и кръв стара

върху синините по лактите и по китките й,

както, когато тя ми извиваше ръцете,

докато плачех и виках и я мразех, а после си спомних

как в ъглите се свива смалена,

как скимти като котенце, докато не я разтърся.

Червеният гардероб със врати, които в сънищата ми

                се отварят и се затварят,

и топлите лешници, които във миши очи се превръщат,

дългите им опашки, драскането,

червеният гардероб, който баща ми изгори и нацепи

в деня, когато всички жени бяхме навън

                        и гледахме фойерверки.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.